ทุบเครือข่ายยาบ้า บางขวาง-พท.ยี่เซ ลำเลียงเข้า 1.6 ล้านเม็ด
ร่วมปปส.พม่า-จับอีก 7,ตำรวจภูธรภาค 5 ร่วมกับ ป.ป.ส.แกะรอย ขบวนการค้ายานรกเครือข่ายเรือนจำบางขวางรวมหัวแก๊ง พ.ท.ยี่เซ ลำเลียงยาบ้า 1.6 ล้านเม็ด กระจายส่งลูกค้าหลายพื้นที่ วางแผนสกัดรวบได้หลายจุด ก่อนประสาน ป.ป.ส.พม่า ตะครุบผู้ต้องหาอีก 7 คน ส่วนทีมสืบอีกชุดดักจับชาวเขาเผ่าม้งหลงกลสายลับเอายาบ้ามาส่ง 2 แสนเม็ด อีกราย สืบสวน สน.ร่มเกล้าทลายก๊วนยาเสพติดผู้ต้องขังเรือนจำคลองเปรม,ที่สำนักงานตำรวจแห่งชาติ เมื่อเวลา 13.00 น. วันที่ 21 พ.ค. พล.ต.อ.สมยศ พุ่มพันธุ์ม่วง ผบ.ตร. พล.ต.อ.พงศพัศ พงษ์เจริญ รอง ผบ.ตร. พล.ต.ท.ธนิตศักดิ์ ธีระสวัสดิ์ ผบช.ภ.5 และนายศิรินทร์ยา สิทธิชัย รองเลขาฯ ป.ป.ส.ร่วมกันแถลงข่าวจับผู้ต้องหาค้ายาเสพติด 5 คน ประกอบด้วย นายไพโรจน์ หรือหมึก ทองสะอาด อายุ 42 ปี น.ส.วรนาต หรือฝน ยามาเจริญ อายุ 36 ปี นายธีร หรือช้าง คมประมูล อายุ 40 ปี นายศุภเศรษฐ์ หรือทูน วิชิต อายุ 43 ปี และนายภัทรพล บัวหอม อายุ 25 ปี ของกลางยาบ้า 1,608,000 เม็ด ยาไอซ์ 1.1 กก. รถยี่ห้อ อีซูซุ รุ่นมิวเซเว่น สีขาว ทะเบียน กน 3662 ภูเก็ต รถเก๋ง ยี่ห้อ มาสด้า 3 ทะเบียน กพ 9690 ภูเก็ต รถเก๋ง ยี่ห้อ ฮอนด้า รุ่นซิตี้ สีเทา ทะเบียน กจ 4610 ชัยภูมิ รถเก๋ง ยี่ห้อ ฮอนด้า รุ่นบริโอ้ สีขาว ทะเบียน 3 กว 6196 กรุงเทพมหานคร รถยี่ห้อ โตโยต้า รุ่นฟอร์จูนเนอร์ สีขาว ทะเบียน 3 กจ 2088 กรุงเทพมหานคร และรถ จยย. ยี่ห้อฮอนด้า สีชมพู ทะเบียน อมก 837 กรุงเทพมหานคร,สืบเนื่องจากชุดจับกุมได้รับข้อมูลทางการข่าวจากสายลับว่าจะมีกลุ่มผู้ค้ายาบ้า เครือข่ายเรือนจำบางขวางประสานกับกลุ่ม พ.ท.ยี่เซ ลักลอบขนยาบ้ามากกว่า 1 ล้านเม็ด เข้ามาปล่อยเครือข่ายบริเวณพื้นที่ อ.แม่แตง จ.เชียงใหม่ พื้นที่ กทม. เมืองระยอง และ อ.หาดใหญ่ จ.สงขลา จึงวางแผนร่วมกับเจ้าหน้าที่ทหาร และ ป.ป.ส.ภาค 5 สั่งกำลังเฝ้าติดตามก่อนสกัดจับกุมที่บริเวณห้างบิ๊กซี สาขารังสิต จ.ปทุมธานี และห้างเทสโก้โลตัส สาขาลาดปลาเค้า เขตลาดพร้าว กทม. ได้ของกลางยาบ้า 1,200,000 เม็ด ขณะเดียวกันยังจับกุมผู้ต้องหาในพื้นที่ สภ.สันกำแพง อ.แม่แตง จ.เชียงใหม่ ยึดยาบ้า 236,000 เม็ด และในตัวเมืองระยอง พร้อมยาบ้า 172,000 เม็ด ยาไอซ์ 1.1 กก.,นายศิรินทร์ยา สิทธิชัย รองเลขาฯ ป.ป.ส. เปิดเผยว่า หลังจากรับรายงานจะมีการลักลอบลำเลียงยาเสพติดมาจากประเทศพม่าจึงร่วมดำเนินการกับเจ้าหน้าที่ ป.ป.ส.ประเทศพม่า เข้าปิดล้อมตรวจค้นจนสามารถจับกุมผู้ต้องหาในฝั่งพม่าได้อีก 7 คน ของกลางยาบ้า 6 พันเม็ด สำหรับการยึดทรัพย์ในคดีนี้ บช.ภ.5 เข้ายึดทรัพย์สินของกลุ่มผู้ต้องหามูลค่าประมาณ 10 กว่าล้านบาท ส่วนใหญ่จะเป็นรถและที่ดิน,วันเดียวกัน พ.ต.อ.วรพงศ์ คำลือ ผกก.สส.3 บก.สส.ภ.5 นำกำลังชุดปฏิบัติการ ศอ.ปส.ภ.5 วางแผนให้สายล่อซื้อยาบ้า 200,000 เม็ด จากนายสัญชัย เลายั้ง อายุ 36 ปี ชาวเขาเผ่าม้ง ริมถนนเลี่ยงเมือง แม่แตง-ปาย ต.ขี้เหล็ก อ.แม่แตง จ.เชียงใหม่ ถึงเวลานัดหมายนายสัญชัยขับรถปิกอัพเชฟโรเลต สีบรอนซ์เทา ทะเบียน ขน 6089 เชียงใหม่ มาพบตำรวจจึงบุกเข้ารวบตัว สอบสวนรับสารภาพว่า นำยาบ้ามาจากชาวเขาได้ค่าจ้าง 30,000 บาท พ.ต.อ.วรพงศ์ กล่าวว่า ผู้ต้องหาแก๊งนี้เป็นเครือข่าย พ.ท.ยี่เซ ลักลอบขนยาบ้าเข้ามาทางด้าน อ.แม่ฟ้าหลวง จ.เชียงราย มีเครือข่ายใหญ่ระดับประเทศ จะเร่งขยายผลจับกุมผู้ร่วมขบวนการต่อไป,อีกราย พ.ต.อ.สุศักดิ์ ปรักมะกุล รอง ผบก.น.3 พ.ต.อ. สันทัด ลยางกูร ผกก.สน.ร่มเกล้า พ.ต.ท.อุกฤช ศรีนิติวรวงศ์ สว.สส.สน.ร่มเกล้า แถลงจับกุมเครือข่ายค้ายาเสพติด ปอนด์ เรือนจำคลองเปรม ของกลางยาบ้า 904 เม็ด ยาไอซ์ 947.50 กรัม บัญชีเงินฝากธนาคาร 13 เล่ม ผู้ต้องหาประกอบด้วย นายประพันธ์ หรือพันธ์ ทองมล อายุ 33 ปี นายวันเฉลิม หรือเก่ง ชื่นไทย อายุ 32 ปี นายกำธร หรือโจ จันทร์สมนภา อายุ 31 ปี นายพงษ์ศักดิ์ หรือเบียร์ แซ่เจียม อายุ 30 ปี น.ส.หนึ่งฤทัย หรือหนึ่ง แซ่อึ้ง อายุ 23 ปี นายเอกวัฒน์ หรือลอง ชัยอนงค์ อายุ 30 ปี มี นช.กิตติศักดิ์ หรือปอนด์ รุ่งสว่าง อายุ 36 ปี นักโทษคดียาเสพติดเรือนจำคลองเปรม ที่เคยถูกจับท้องที่ สน.ร่มเกล้า เมื่อปี 53 เป็นผู้สั่งการจากในเรือนจำให้นายเอกวัฒน์ และ น.ส.หนึ่งฤทัย แฟนเก่า ประสานนัดหมายส่งยาเสพติดให้ลูกค้า ทำยอดเงินหมุนเวียนเดือนละ 11 ล้านบาท
ตำรวจภูธรภาค 5 ร่วมกับ ป.ป.ส.แกะรอย ขบวนการค้ายานรกเครือข่ายเรือนจำบางขวางรวมหัวแก๊ง พ.ท.ยี่เซ ลำเลียงยาบ้า 1.6 ล้านเม็ด กระจายส่งลูกค้าหลายพื้นที่ 
สมยศ พุ่มพันธุ์ม่วง,ผบ.ตร.,ผู้บัญชาการตำรวจแห่งชาติ,กวาดล้างจับกุมแก๊งค้ายา,ยาบ้า,ยาเสพติด,แถลงข่าวจับยา,จับยาบ้า,ตำรวจภาค5,ป.ป.ส.,ยาบ้า 1.6 ล้านเม็ด,ยาเสพติดรายใหญ่,เชียงใหม่,สันกำแพง,แม่แตง,ระยอง,จับยารังสิต,อาชญากรรม,ข่าว,ทีมข่าวหน้า1,ข่าวฉบับพิมพ์,ไทยรัฐออนไลน์